

**Vnútorný predpis č. 2/2019**

**Postup pre uchádzačov o habilitačné konanie**

**a vymenúvacie konanie za profesora**

**na Národohospodárskej fakulte**

**Ekonomickej univerzity v Bratislave**

úplné znenie v znení dodatku č. 1

**2019**

**Článok 1**

**Posúdenie materiálov uchádzača pred podaním**

**žiadosti o udelenie vedecko-pedagogického titulu docent**

**alebo žiadosti o vymenovanie za profesora**

1. Uchádzač o habilitačné konanie a vymenúvacie konanie za profesora na Národohospodárskej fakulte Ekonomickej univerzity v Bratislave (ďalej len „fakulta“, resp. „NHF EU v Bratislave“) pred podaním žiadosti o udelenie vedecko-pedagogického titulu docent alebo žiadosti o vymenovanie za profesora (ďalej len „žiadosť“) predložíprodekanovi pre vedu a doktorandské štúdium, resp. na referát pre vedu a doktorandské štúdium svoju vedecko-pedagogickú charakteristiku(ďalej len „VPCH“)spolu s nižšie uvedenými prílohamia tabuľku plnenia kritériína získanie titulu docent a profesor na EU v Bratislave, ktorá je obsiahnutá v prílohe č. 5 Internej smernice Ekonomickej univerzity v Bratislave č. 4/2014 Kritériá na získanie vedecko-pedagogických titulov docent a profesor v rámci habilitačných konaní a vymenúvacích konaní za profesorov na Ekonomickej univerzite v Bratislave v znení dodatku č. 1 zo dňa 2.12.2019 (ďalej len „interná smernica“).
2. Prílohy k VPCH sú:
	1. Diela, resp. výtlačky publikácií, ktorými uchádzač dokladuje splnenie požadovaných kritérií uvedených v prílohe č. 5 internej smernice:
		* 1 exemplár vedeckých monografií, ktoré publikoval,
		* 1 exemplár vedeckých prác v domácich a zahraničných karentovaných časopisoch registrovaných v databázach Web of Science alebo SCOPUS,
		* 1 exemplár vysokoškolských učebníc, ktoré publikoval (povinnosť pre vymenúvacie konanie za profesora).
	2. Zoznam vedených záverečných (bakalárskych a diplomových; v prípade uchádzača o vymenúvacie konanie za profesora aj dizertačných) prác minimálne za posledné 3 roky (meno študenta, názov záverečnej práce, študijný program).
	3. V prípade externého uchádzača z inej vysokej školy v Slovenskej republike alebo zo zahraničia aj písomná informácia o doterajších formách spolupráce s fakultou v oblasti pedagogickej, publikačnej a vedeckovýskumnej činnosti.
3. Po doručení vyššie uvedených materiálov prodekan pre vedu a doktorandské štúdium posúdi materiál uchádzača o habilitačné konanie, resp. vymenúvacie konanie za profesora v zmysle kvantitatívneho plnenia prílohy č. 5 internej smernice a vypracuje písomné stanovisko k plneniu predpísaných kritérií.
4. V prípade nesplnenia predpísaných kvantitatívnych požiadaviek informuje o tom uchádzača a všetky predložené podklady mu vráti.
5. V prípade splnenia predpísaných kvantitatívnych požiadaviek, prodekan pre vedu a doktorandské štúdium postúpi materiály uchádzača (VPCH spolu s prílohami a tabuľku plnenia kritérií na získanie titulu docent a profesor na EU v Bratislave na posúdenie garantovi a spolugarantom[[1]](#footnote-1) odboru habilitačného konania a inauguračného konania, v ktorom sa o habilitačné konanie, resp. vymenúvacie konanie za profesora uchádza.
6. Po posúdení predložených podkladov pripravia garant a spolugaranti písomné stanovisko a doručia ho prodekanovi pre vedu a doktorandské štúdium v lehote do 30 kalendárnych dní od prevzatia kompletných podkladov.
7. Písomné stanovisko garanta a spolugarantov odboru habilitačného konania a inauguračného konania spolu s materiálmi uchádzača postúpi prodekan pre vedu a doktorandské štúdium predsedovi vedeckej rady fakulty.
8. Prodekan pre vedu a doktorandské štúdium informuje uchádzača o výsledku posúdenia jeho materiálov garantom a spolugarantmi odboru habilitačného konania a inauguračného konania, v ktorom sa o habilitačné konanie, resp. vymenúvacie konanie za profesora uchádza.
9. V prípade začatia habilitačného konania, resp. vymenúvacieho konania za profesora sa stanovisko garanta a spolugarantov odboru habilitačného konania a inauguračného konania stáva súčasťou podkladov predkladaných vedeckej rade fakulty.
10. Uchádzač zo zahraničia, resp. uchádzač, ktorý získal vzdelanie tretieho stupňa v zahraničí, musí ešte pred podaním žiadosti postupovať v zmysle zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov.
11. Externý uchádzač je povinný zaevidovať svoje publikačné výstupy vrátane ohlasov na ne v Slovenskej ekonomickej knižnici Ekonomickej univerzity v Bratislave, resp. v príslušnej akademickej knižnici.
12. Rozhodnutie Ministerstva školstva, vedy, výskumu a športu Slovenskej republiky o uznaní dokladov o vzdelaní 3. stupňa a zaevidovaná publikačná činnosť v databáze Slovenskej ekonomickej knižnice Ekonomickej univerzity v Bratislave, resp. príslušnej akademickej knižnice sú súčasťou žiadosti o udelenie vedecko-pedagogického titulu docent, resp. žiadosti o vymenovanie za profesora.

**Článok 2**

**Podanie žiadosti** **o udelenie vedecko-pedagogického titulu docent**

**alebo žiadosti o vymenovanie za profesora**

1. Uchádzač podáva písomnú žiadosť o udelenie vedecko-pedagogického titulu docent, resp. žiadosť o vymenovanie za profesora spolu s požadovanými prílohami v zmysle internej smernice platnej na EU v Bratislave, resp. ďalších predpisov platných na NHF EU v Bratislave[[2]](#footnote-2) v deň podania žiadosti.
2. Žiadosť sa podáva predsedovi vedeckej rady fakulty. V žiadosti uchádzač uvedie odbor habilitačného konania a inauguračného konania, v ktorom sa o získanie titulu docent, resp. profesor uchádza. Žiadosť sa podáva cez podateľňu fakulty, ktorá na nej vyznačí dátum podania.
3. Písomná žiadosť a prílohy - s výnimkou originálnych dokladov a názvov - musia byť v slovenskom alebo českom jazyku. Požadované prílohy sa predkladajú v jednom origináli,  troch kópiách a jednej elektronickej verzii na CD (word).

**Článok 3**

**Záverečné ustanovenie**

* + - 1. Predpisy upravujúce postup a kritériá na získavanie vedecko-pedagogických titulov docent a profesor ostávajú týmto vnútorným predpisom nedotknuté.
			2. Tento vnútorný predpis upravuje postup uchádzačov o habilitačné konanie a vymenúvacie konanie za profesora na NHF EU v Bratislave pred podaním žiadosti o udelenie vedecko-pedagogického titulu docent alebo žiadosti o vymenovanie za profesora.
			3. Postup pre uchádzačov o habilitačné konanie a vymenúvacie konanie za profesora na Národohospodárskej fakulte Ekonomickej univerzity v Bratislave bol prerokovaný na zasadnutí Kolégia dekanky NHF EU v Bratislave dňa 24.4.2019 a na zasadnutí Akademického senátu NHF EU v Bratislave dňa 17.5.2019.
			4. Postup pre uchádzačov o habilitačné konanie a vymenúvacie konanie za profesora na Národohospodárskej fakulte Ekonomickej univerzity v Bratislave bol prerokovaný a schválený na zasadnutí Vedeckej rady NHF EU v Bratislave dňa 23.5.2019, čím nadobúda platnosť.
			5. Dodatok č. 1 k Vnútornému predpisu č. 2/2019 Národohospodárskej fakulty Ekonomickej univerzity v Bratislave bol schválený na zasadnutí Vedeckej rady NHF EU v Bratislave dňa 27.2.2020, čím nadobúda platnosť a účinnosť.

 **..................................................................................**

  **prof. Ing. Erika Pastoráková, PhD.**

 predsedníčka Vedeckej rady NHF EU v Bratislave

 a dekanka NHF EU v Bratislave

1. Garanti a spolugaranti odboru habilitačného konania a inauguračného konania, v ktorom sa o habilitačné konanie, resp. vymenúvacie konanie za profesora uchádza, sú uvedení v platných akreditačných spisoch. V prípade zmeny pojmov „garant a spolugaranti“, sa pod pojmom „garant a spolugaranti“ budú v tomto vnútornom predpise rozumieť osoby zodpovedné za rozvoj odboru habilitačného konania a inauguračného konania, v ktorom sa o habilitačné, resp. vymenúvacie konanie za profesora uchádza. [↑](#footnote-ref-1)
2. Usmernenie dekana Národohospodárskej fakulty Ekonomickej univerzity v Bratislave k internej smernici č. 8/2017 o záverečných a habilitačných prácach bolo schválené na zasadnutí Vedeckej rady Národohospodárskej fakulty Ekonomickej univerzity v Bratislave dňa 24.9.2018. [↑](#footnote-ref-2)